แบงก์ชาติจีนประกาศหั่นดอกเบี้ย-อัตราการกันสำรองแบงก์พาณิชย์
แบงก์ชาติจีนประกาศหั่นดอกเบี้ย-อัตราการกันสำรองแบงก์พาณิชย์
25 ส.ค. 2558

ธนาคารกลางจีนประกาศปรับลดอัตราดอกเบี้ยและอัตราการกันสำรองของธนาคารพาณิชย์ (RRR) ในวันนี้ พร้อมกับยอมรับว่า เศรษฐกิจของประเทศยังคงเผชิญกับแรงกดดันช่วงขาลง
การปรับลดอัตราดอกเบี้ยครั้งนี้เป็นครั้งที่ 5 นับตั้งแต่เดือนพ.ย.ปีที่แล้ว ซึ่งถือเป็นความพยายามที่จะบรรเทาผลกระทบจากความผันผวนของตลาดหุ้น และเศรษฐกิจที่ชะลอตัวลงอย่างต่อเนื่อง
ทั้งนี้ ธนาคารกลางจีนได้ปรับลดอัตราดอกเบี้ยเงินกู้ระยะ 1 ปี ลง 0.25% มาอยู่ที่ 4.6% โดยจะมีผลบังคับใช้ตั้งแต่วันพรุ่งนี้ ส่วนอัตราดอกเบี้ยเงินฝากจะปรับลดลง 0.25% เหลือ 1.75% พร้อมกันนี้ แบงก์ชาติจีนยังได้ปรับลดอัตราการกันสำรองของธนาคารพาณิชย์ลง 0.50%